stanford-oval/wikipedia huggingface dataset:
מרוסטיקה
משחק שחמט מפורסם

בשנת 1989 התקיים במרוסטיקה משחק שחמט בין שני שחמטאים ידועי שם. אלוף העולם לשעבר אנטולי קארפוב (Anatoly Yevgenyevich Karpov) מרוסיה (מקודם מברית המועצות), נגד אולף אנדרסון (Ulf Andersson), רב אומן משוודיה.
אתרים ונושאי עניין

הטירה התחתונה - הטירה התחתונה משמשת מוזיאון. בעבר שימשה גם בית כלא. המוצגים במוזיאון כוללים בגדים, כלי בית וחפצים ימי ביניים, תמונות, פסלים, כלי נשק ישנים שונים, לרבות כלי נשק "כבדים", דוגמת איילים נוגחים וקטפולטים.
הטירה העליונה - הטירה העליונה מחוברת לטירה התחתונה בחומת אבן שאורכה 1,800 מטרים. מהטירה יש תצפית פנורמית על הסביבה כולה. רוב הטירה חרבה, אך יש בה מסעדה שנקודת המשיכה שלה היא הנוף הנשקף מחלונותיה.
כיכר השחמט - הכיכר הראשית בעיירה, מרוצפת כלוח שחמט גדול. סביב הכיכר חנויות, בתי קפה, מוסדות פיננסיים והטירה התחתונה.
מרוץ מכוניות העץ - הפאליו דלה קארטרה (באיטלקית Il palio deraa Caretera) - מרוץ של מכוניות עץ קטנות, סוג של מכוניות קרטינג. המרוץ המתקיים בדרך כלל בחודש יוני. המרוץ מתנהל מהטירה העליונה לכיוון טירה התחתונה. הפרש הגבהים בין שתי הטירות הוא כ-123 מטרים ומרחק הנסיעה בשיפוע המתפתל מסתכם בשני קילומטרים. כל מכונית מאוישת בידיי צוות של שניים. כל צוות מייצג אזור שונה, מהאזורים המנהליים שסביב העיירה.
שוק חפצים ישנים - שוק "וינטג' ". מתקיים ביום ראשון הראשון של כל חודש קלנדרי בשנה, השוק ממוקם בכיכר הראשית וברחובות הסמוכים.
תחבורה

אין תחבורה רכבתית למרוסטיקה. בתחבורה ציבורית ניתן להגיע לעיירה באוטובוס מויצ'נצה, בקו מספר 1005, היוצא בשעות היום אחת לשעה.בנהיגה עצמית, העיירה מרוחקת כארבעים קילומטר מוויצ'נצה, כ-90 קילומטר מוורונה וכ-87 ק"מ מבירת המחוז ונציה. אפשר נוספת היא הצטרפות לטיול מאורגן.
ערים תאומות

ברזיל סאו ברנארדו דו קאמפו (אנ'), ברזיל
יפן טנדו, יפן
איטליה מיניאנו מונטה לונגו (אנ'), איטליה
צרפת מונטיני-לה-ברטונה (אנ'), צרפת
גלריה

הטירה התחתונה במרוסטיקה, צולמה מכיוון כיכר השחמט.
כיכר השחמט במרוסטיקה. בנוסף נראים בתמונה, האריה המכונף של מרכוס המבשר וחומות הטירה העליונה.
כלי שחמט דקורטיביים בחנות ב"עיר השחמט".
לוח זיכרון לפרוספרו אלפינו. חוקר, בוטנאי ורופא, שנולד בעיירה ב-1553.
כנסיית אנטוניוס הקדוש במרכז העיירה.
שפע של דובדבנים מסוגים שונים ובצבעים מגוונים במרוסטיקה.
ראו גם

ויצ'נצה
גשר בסאנו דל גראפה
בסאנו דל גראפה
הערות שוליים

↑  Marostica (VI), Tuttitalia.it (באיטלקית)
1 2  Heather Dowd, Marostica: The City of Chess, www.tourissimo.travel (באנגלית אמריקאית)
↑  Marostica, VenetoWay.com (באנגלית)
↑  Altitude of Marostica, Veneto, Italy – Elevation, www.altitude-maps.com
1 2  Marostica Climate, Weather By Month, Average Temperature (Italy) – Weather Spark, weatherspark.com (באנגלית)
↑  Castello di Marostica, www.histouring.com (באנגלית)
↑  Marostica: the chess village - Consorzio Turistico Vicenzaè, www.vicenzae.org
↑  Venice & the Veneto, London: Dorling Kindersley, 2000, עמ' 166
↑  Carl Schlechter | Top Chess Players, Chess.com (באנגלית אמריקאית)
↑  Karpov, Anatoly - Andersson, Ulf 1989 , Marostica m , Marostica, old.chesstempo.com
↑  Palio dea Caretera de Marostega- Kart race on the Marostica hills | MAROSTICA - THE PLACE TO LOVE, TO LIVE IN, TO VISIT, www.visitmarostica.eu (באנגלית)
↑  Marostica, VenetoWay.com (באנגלית אמריקאית)
↑  Vicenza - Marostica by BUS, ROME2RIO, ‏30.7.2024
| --- | --- |
בקרת זהויות :  NLI: 987007534119505171  GND: 4460889-5  MusicBrainz: 21953501-0011-4042-9aa1-3e5d2777ee70  NKC: ge823631  SUDOC: 168054922  VIAF: 153494418   WorldCat (עם VIAF): 153494418
GloFish

דגי גלופיש
GloFish (גלופיש) הוא השם המסחרי של דגי זברה מהונדסים גנטית אשר בוהקים בחושך תחת אור אולטרה סגול. דג זה זמין בצבעים אדום, כחול, ירוק, צהוב וסגול. הגלופיש הוא בעל החיים הראשון שמהונדס גנטית אשר זמין לציבור כחיית מחמד.
על דג זברה זה, תוצר של הנדסה גנטית, נרשם פטנט ושמו GloFish (גלופיש), הוא סימן מסחרי רשום, אשר הזכויות בו נמצאות כיום בבעלות החברה האמריקנית Spectrum Brands Inc, אשר במאי 2017 רכשה את הזכויות על גלופיש מהחברה האמריקנית Yorktown Technologies.
היסטוריה

בשנת 1999 הצליחו חוקרים מסינגפור להנדס גנטית את דג הזברה על ידי הכנסת DNA זר של מדוזות סוכך שהשתלב ב-DNA של דג הזברה. כתוצאה מכך, דגי הזברה שמהונדסים גנטית באופן זה בוהקים בחושך כאשר הם נחשפים לאור אולטרה סגול.
מפתחי הדג באוניברסיטה הלאומית של סינגפור אשר רשמו פטנט על הדג מכרו בהמשך את הזכויות על הפטנט לחברה מסחרית מטקסס בשם יורקטאון טכנולוגיות. בחודש דצמבר 2003, לאחר רכישת הזכויות, החל הדג להיות משווק מסחרית למגדלי דגי נוי בארצות הברית. במחצית שנת 2006, לאור ההצלחה בשיווקו המסחרי של הדג, החלה חברת יורקטאון לשווק את הדג בצבעים זוהרים נוספים: ירוק, כתום וצהוב.
מעמד משפטי

באיחוד האירופי וכמו גם בקנדה אסור לשווק ולגדל בעלי חיים מהונדסים גנטית ובדיקות גנטיות מיוחדות פותחו לזיהויו של הדג.
עם תחילת שיווקו של הדג התעוררו שאלות בארצות הברית באשר לסיכונים הסביבתיים העלולים להתרחש כתוצאה משיווקו המסחרי של דג מהונדס גנטית בשוק החופשי. לאחר בדיקה הודיע מינהל המזון והתרופות האמריקאי כי מכיוון שדגי אקווריום אינם משמשים למאכל, אין הדג מהווה סכנה לשרשרת המזון. אין אף כל ראיה המצביעה על כך כי דגי זברה אשר שונו גנטית מהווים סיכון סביבתי גדול יותר מדגי זברה רגילים. לכן החליט מינהל המזון והתרופות האמריקאי שלא לאכוף הגבלות כלשהן על שיווקו המסחרי של הדג. היוצאת מן הכלל הייתה מדינת קליפורניה בה במקור נאסר סחר ובעלות של דגים מהונדסים גנטית. אף על פי כן החלטה זו התקבלה לפני שהחלה מכירת הגלופיש בארצות הברית, בעיקר בשל חששות משימוש בהנדסה גנטית על מנת לגרום לצמיחה מהירה יותר עבור דגי סלמון. בשנת 2015 הסחר והבעלות של דגי גלופיש הותר גם בקליפורניה.
ראו גם

סלמון אקווה-אדוונטג'
אורגניזם מהונדס גנטית
הנדסה גנטית
הערות שוליים

↑  Rehbein H. & Bogerd J. Identification of Genetically Modified Zebrafish ( Danio rerio) by Protein- and DNA-Analysis. J. Verbr. Lebensm. 2007;2:122–125.
↑  FDA Statement Regarding Glofish December 9, 2003.
HEAD Aerospace

HEAD Aerospace, ‏(HEAD Aerospace Group) היא חברה סינית בבעלות פרטית, שהוקמה בשנת 2007. החברה מתמחה בהפעלת לווייני חישה מרחוק שבבעלותה. מטה החברה ממקום בבייג'ינג והיא פתחה משרדים בהולנד וצרפת.
צי לווייני החברה מבוסס על לווייני HEAD ששיגורם החל בשנת 2017. לוויינים במשקל 45 ק"ג מצוידים בפאנל סולארי לאספקת חשמל למערכות הלוויין. אורך חיים המתוכנן 2–3 שנים. הלוויין נבנה על ידי אקדמיה לטכנולוגיית חלל של שנחאי. על הלוויינים הותקנו מערכת זיהוי אוטומטי, ADS-B ומערכות נוספות. הלוויינים יכולים לתת שירותים של מיקום אוניות, לוגיסטיקה, תקשורת, חקר משאבי טבע ועוד.
בכוונת החברה להגיע למערכת Skywalker של 48 לוויינים. שיגורים החלו בשנת 2017. בדרך כלל מדובר בשיגור לוויין שהוא תוספת למטען ראשי של השיגור. בשנת 2023 לראשונה שוגרו לוויינים בעזרת משגר שהיה מיועד לשיגורי לווייני החברה בלבד. בשיגור זה שוגרו 5 לוויינים.
רשימת שיגורים

| 0 | 1 | 2 | 3 |
| --- | --- | --- | --- |
| תאריך שיגור | לוויין | אתר שיגור | הערות |
| 14 בנובמבר 2017 | HEAD 1 | מרכז שיגור הלוויינים טאיואן |  |
| 7 בדצמבר 2019 | 2019-087A) HEAD 2A)  2019-087B) HEAD 2B) | מרכז שיגור הלוויינים טאיואן |  |
| 31 במאי 2020 | HEAD 2C | מרכז שיגורי הלוויינים ג'יוצ'ואן |  |
| 17 ביוני 2020 | HEAD 2D | מרכז שיגורי הלוויינים ג'יוצ'ואן |  |
| 14 באוקטובר 2021 | 2021-091E) HEAD 2E)  2021-091H) HEAD 2F) | מרכז שיגור הלוויינים טאיואן |  |
| 4 באוגוסט 2022 | HEAD 2G | מרכז שיגורי הלוויינים ג'יוצ'ואן |  |
| 9 בדצמבר 2022 | HEAD 2H | אסדה ימית |  |
| 14 באוגוסט 2023 | HEAD 3A HEAD 3B HEAD 3C HEAD 3D HEAD 3E | מרכז שיגור הלוויינים שיצ'אנג |  |
הערות שוליים

↑  נתוני החברה
Glitterball

"Glitterball" הוא סינגל של הצמד המוזיקלי הבריטי, סיגמא, בשיתוף פעולה עם הזמרת-יוצרת הבריטית, אלה הנדרסון. השיר יצא, על ידי חברות התקליטים אול אראונד דה וורלד פרודקשנס ו-3 ביט רקורדס, ב-24 ביולי 2015. השיר נמצא באלבום האולפן הראשון של הצמד, Life.‏ השיר נכתב על ידי ויין הקטור וקיש מאוב והופק על ידי סיגמא.
נכון ליולי 2022, השיר הושמע למעלה מ-39 מיליון פעמים בספוטיפיי, ולמעלה מ-18 מיליון פעמים ביוטיוב.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  אוסטריה | Ö3 אוסטריה טופ 40‏ | 66 |  |
|  אירלנד | מצעד הסינגלים האירי | 20 |  |
|  גרמניה | GfK – טופ 100 | 64 |  |
|  הממלכה המאוחדת | מצעד הסינגלים הבריטי | 4 |  |
|  הממלכה המאוחדת | מצעד הדאנס הבריטי | 2 |  |
|  הממלכה המאוחדת | מצעד השירים הדיגיטליים הבריטי | 1 |  |
|  סלובניה | SloTop50 | 37 |  |
|  סלובקיה | ČNS IFPI | 65 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 34 |  |
|  צ'כיה | ČNS IFPI | 59 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 78 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | פלטינה | 600,000 |
היסטוריית יציאות לאור

| אזור | תאריך | פורמט | תווית |
| --- | --- | --- | --- |
| אירלנד | 24 ביולי 2015 | הורדת מוזיקה | אול אראונד דה וורלד פרודקשנס, 3 ביט רקורדס |
| הממלכה המאוחדת | 24 ביולי 2015 | הורדת מוזיקה | אול אראונד דה וורלד פרודקשנס, 3 ביט רקורדס |
הערות שוליים

↑  "Sigma team-up with Ella Henderson for new single 'Glitterball'". Official Charts Company. ארכיון מ-2022-07-31. נבדק ב-21 במאי 2015. {{cite web}}:  (עזרה)
↑  Glitterball, 2015-12-04, ארכיון מ-2022-07-31, נבדק ב-2022-07-31
↑  Sigma ft. Ella Henderson - Glitterball (Official Video), ארכיון מ-2022-10-15, נבדק ב-2022-07-31
| אלה הנדרסון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Chapter One • Everything I Didn't Say |  |
| מיני-אלבומים | Glorious • Ugly (acoustic) |  |
| סינגלים | "Ghost" • "Glow" • "Yours" • "Mirror Man" • "Glorious" • "Young" • "Friends" • "Take Care of You" • "Dream on Me" • "Blame It on the Mistletoe" • "Let's Go Home Together" • "Risk It All" • "Hurricane" • "Brave" • "Crazy What Love Can Do" • "All for You" • "Heartstrings" |  |
| השתתפות בסינגלים | "Glitterball" • "This Is Real" • "Lighter" • "Here for You" • "Bridge over Troubled Water" • "We Got Love" • "Hold Me Close" • "I'm Going Through Hell" • "21 Reasons" |  |
| סינגלים שיווקיים | "Hard Work" • "Everything I Didn't Say" • "Ugly" |  |
| סיבובי הופעות | Chapter One Tour • Everything I Didn't Say Tour |  |
| --- | --- |
בקרת זהויות :  MusicBrainz release group: db7e55c7-4d93-43cb-80c2-50a8a274522c  MusicBrainz work: 9ffca65e-9226-404c-b80f-17484e6c2a70
Fuck wit Dre Day (And Everybody's Celebratin')

('Fuck wit Dre Day (And Everybody's Celebratin (הופץ כ-"Dre Day") הוא סינגל מהאלבום The Chronic של ד"ר דרה, עם הופעתו של האורח סנופ דוגי דוג. השיר הופץ כסינגל בשנת 1993.
מידע

הסינגל נכשל בשחזור הפופולריות של הלהיט הקודם של דרה, ""Nuthin' but a 'G' Thang", למרות שהוא הגיע למקום מספר שמונה במצעד בילבורד ביוני 1993. בשיר, ד"ר דרה וסנופ דוגי דוג מקללים את הראפרים Eazy-E וטים דוג; ראפר מהחוף המזרחי שזעם על כל הראפרים מהחוף המערבי וביטא זאת בשיריו, כמו בשיר "Fuck Compton". לשיר צולם גם קליפ שבוים על ידי ד"ר דרה. השורה "we have your motherfucking record company surrounded; put down the candy and let the little boy go" הוא רפרנט אפשרי לשמועה כי שומריו של שוג נייט כפו על Eazy-E לוותר על החוזים של ד"ר דרה ושל The D.O.C, ואיימו עליו עם צינורות ומחבטי בייסבול.
הקליפ

ההנחה הרווחת היא שבקליפ מופיע חיקוי פארודי של Eazy-E הנקרא "Sleazy-E", עם סגנון התספורת "Jheri Curl" ומשקפי השמש המאפיינים את Eazy-E. בקליפ אפשר לראות את הדמות מוחתמת על חוזה חדש תמורת כסף רב. Sleazy-E מופיע במספר מצבים, הכוללים את Sleazy-E נורה, נהפך לחסר בית, נרדף על ידי גברים חמושים, ולבסוף, נראה על הכביש המהיר "Pasadena" עם שלט בו כתוב: "Will Rap for Food". בקליפ מופיעה פארודיה נוספת על Luke Campbell כשהוא בעל רווחים בין השיניים.
מצעדים

| מצעד | מיקום |
| --- | --- |
U.S. Billboard Hot 100: 8
Hot Rap Singles: 13
R&B/Hip-Hop Singles & Tracks: 6
Rhythmic Top 40: 6
Hot Dance Music/Club Play: 29
Hot Dance Music/Maxi-Singles Sales: 1
43 Things

| --- | --- |

 סוג:  רשת חברתית מקוונת 
 תקופת הפעילות:  1 בינואר 2005 – 1 בינואר 2015 (10 שנים)
 בעלות:  חברת Robot Co-op
 43things.com
 
43 Things (תרגום חופשי לעברית: 43 דברים) הייתה רשת חברתית מקוונת שאיפשרה למשתמשיה ליצור ולנהל יעדים אישיים או מקצועיים אשר אותם הם מעוניינים להגשים. הרשימות אותם יצרו המשתמשים היו חייבות לכלול 43 פריטים לכל היותר. לאחר מכן האתר סייע להתקדם אל עבר השלמת היעדים ואיפשר למשתמשים לתעד את ההתקדמות שלהם על ידי כתיבת הודעות ופרסום תמונות הקשורות למטרות השונות שאותה הם מעוניינים להגשים.
בנוסף לכך, האתר גם העניק למשתמשים את האפשרות לשאוב השראה מיתר חברי הקהילה, על ידי צפייה ביעדים הפופולריים ביותר באתר, או על ידי צפייה ברשימות יעדים של משתמשים מסוימים באתר מרחבי העולם, ולשקול אף לאמץ יעדים אהובים במיוחד של משתמשים אחרים. בחירת יעד אשר כבר קיים באתר מקשר את המשתמש לפרופילים של המשתמשים האחרים המקווים גם הם להשלים מטרה זו ו/או לפרופילים של משתמשים אשר כבר הצליחו להשלים את היעד. באופן זה ניתן היה לשאול את המשתמשים האחרים שאלות הנוגעות לאופן בו הם הצליחו להתקדם או להשלים את אותו היעדים, ולעיתים אף לשאוב רעיונות, השראה או מוטיבציה ממשתמשים אחרים או לספק למשתמשים אחרים רעיונות השראה או מוטיבציה.
האתר הושק ב-1 בינואר 2005, על ידי חברת Robot Co-op, חברה קטנה הממוקמת בסיאטל.
נכון ליולי 2012 היו רשומים באתר מעל ל-3 מיליון משתמשים. האתר נסגר עם תחילת שנת 2015.
בשנת 2005 האתר זכה בפרס Webby בקטגוריית אתר הרשת החברתית הטוב ביותר.
הערות שוליים

↑  הכרזה על הזוכים, באתר פרסי webby
1228

שנת 1228 היא השנה ה-28 במאה ה-13. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

אזור בדחוס עובר סופית לשליטה נוצרית.
במהלך מסע הצלב השישי, הצלבנים מקבלים שליטה על רוב העיר ירושלים ללא קרב.
נולדו

19 ביולי – ביברס, סולטאן ממלוכי של מצרים וסוריה (נפטר ב-1277)
ראו גם

ילידי 1228‎
נפטרים ב-1228‎
Beautiful (שיר של מריה קארי)

#Beautiful (בעברית: #יפה) הוא סינגל של הזמרת-יוצרת האמריקאית מריה קארי, בשיתוף הזמר מיגל, מתוך אלבומה ה-12 Me. I Am Mariah... The Elusive Chanteuse. השיר יצא כסינגל הראשון מהאלבום ב-6 במאי 2013.
השיר הגיע למקום ה-15 במצעד הבילבורד הוט 100.
רקע וכתיבה

השיר נכתב על ידי קארי ומיגל עצמם, ניית'ן פרז, ברוק דייוויס, מאק רובינסון ובריין קית'. קארי, מיגל ודייוויס גם הפיקו את השיר ביחד עם האפי פרז. אף אחד לא ידע שקארי ומיגל הולכים לשתף פעולה בשיר עד שקארי חשפה קטע מתוך הקליפ במהלך העונה ה-12 של התוכנית "אמריקן איידול".
שלושה ימים לאחר יציאת השיר, יצא הקליפ שלו אשר נחשף לראשונה גם כן בתוכנית של "אמריקן איידול" ורק לאחר מכן הועלה ליוטיוב.
ניתוח מוזיקלי והצלחה

מבחינה מוזיקלית השיר הוא שיר מיד-טמפו עם מוזיקת R&B ומוזיקת נשמה. הוא קיבל ברובו ביקורות חיוביות ממבקרי המוזיקה, הרבה בזכות שיתוף הפעולה שלה עם מיגל. ברדיו האמריקאי השיר זכה להצלחה רבה כאשר גרף 31 מיליון מאזינים תוך יומיים בלבד.
על מנת לקדם את השיר הופיעה איתו קארי כחלק ממחרוזת שירים אותם ביצעה בגמר של "אמירקן איידול" ובנוסף גם ביצעה את השיר עם מיגל בתוכנית "בוקר טוב אמריקה".
השיר הגיע בשיאו למקום ה-15 בארצות הברית, ולמקום ה-3 במצעד שירי ה-R&B וההיפ-הופ האמריקאי. בהמשך הוא גם הגיע למעמד פלטינה כפולה במדינה על מכירות של 2 מיליון עותקים. באוסטרליה השיר הגיע למקום ה-6 ולמעמד פלטינה ובניו זילנד הגיע למעמד זהב.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 6 |  |
|  איטליה | מצעד הסינגלים האיטלקי | 74 |  |
|  אירלנד | מצעד הסינגלים האירי | 86 |  |
|  ארצות הברית | בילבורד הוט 100 | 15 |  |
|  ארצות הברית | מצעד שירי ה-R&B\היפ הופ | 3 |  |
|  ארצות הברית | מצעד השירים הקצביים | 10 |  |
|  ארצות הברית | מצעד 40 השירים למבוגרים | 30 |  |
|  ברזיל | טופ 100 ברזיל | 42 |  |
|  דנמרק | היטליסטן | 9 |  |
|  הולנד | מצעד 40 הסינגלים ההולנדיים | 68 |  |
|  הממלכה המאוחדת | מצעד הסינגלים הבריטי | 22 |  |
|  ולוניה | אולטראטופ 40 | 37 |  |
|  יפן | יפן הוט 100 | 77 |  |
|  ניו זילנד | המצעד הניו זילנדי הרשמי | 10 |  |
|  סלובקיה | ČNS IFPI | 66 |  |
|  ספרד | PROMUSICAE | 22 |  |
|  סקוטלנד | מצעד הסינגלים הסקוטי | 27 |  |
|  פלנדריה | אולטראטופ 50 | 50 |  |
|  צרפת | SNEP | 41 |  |
|  קוריאה הדרומית | סירקל צ'ארט | 5 |  |
|  קנדה | קנדה הוט 100 | 27 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 81 |  |
|  ארצות הברית | בילבורד הוט 100 | 81 |  |
|  ארצות הברית | מצעד שירי ה-R&B\היפ הופ | 22 |  |
|  הממלכה המאוחדת | מצעד הסינגלים הבריטי | 116 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה 2× | 2,000,000 |
| בריטניה (BPI) | כסף | 200,000 |
| ונצואלה (APFV) | זהב | 5,000^ |
| ניו זילנד (RMNZ) | זהב | 7,500 |
סטרימינג
| דנמרק (IFPI Denmark) | זהב | 900,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| ארצות הברית | 7 במאי 2013 | הורדה דיגיטלית | רגילה | איילנד • יוניברסל מיוזיק |  |
| ארצות הברית | 7 במאי 2013 | רדיו קצבי | רגילה | איילנד • יוניברסל מיוזיק |  |
| ארצות הברית | 20 במאי 2013 | הורדה דיגיטלית | גרסה לא מצונזרת | איילנד • יוניברסל מיוזיק |  |
| ארצות הברית | 21 במאי 2013 | רדיו מיינסטרים | רגילה | איילנד • יוניברסל מיוזיק |  |
| ארצות הברית | 27 ביוני 2013 | הורדה דיגיטלית | רמיקס בשיתוף אייספ רוקי | איילנד • יוניברסל מיוזיק |  |
| ארצות הברית | 1 ביולי 2013 | הורדה דיגיטלית | רמיקס בשיתוף יאנג ג'יזי | איילנד • יוניברסל מיוזיק |  |
| ארצות הברית | 1 ביולי 2013 | הורדה דיגיטלית | גרסה בספרדית - "Hermosa#" | איילנד • יוניברסל מיוזיק |  |
HIAG

סיור האס אס ב-1941 במאוטהאוזן בראשות היינריך הימלר (במרכז). השתתפו בו אוטו קום (בשורה הראשונה משמאל), וילהלם ביטריך ופאול האוסר, שהפכו לאנשי מפתח ב-HIAG לאחר המלחמה.
מפגש של אנשי "HIAG Ostsachsen" בהר אולריכסברג בשנת 2003.
HIAG (בגרמנית: Hilfsgemeinschaft auf Gegenseitigkeit der Angehörigen der ehemaligen Waffen-SS; מילולית, "האגודה לסיוע הדדי של חברי הוואפן-אס אס לשעבר") הייתה קבוצת לובי וארגון שנוסד על ידי אנשי Waffen-SS לשעבר ובכירים במערב גרמניה בשנת 1951 ומטרתו העיקרית הייתה להשיג שיקום חוקי, כלכלי והיסטורי של הוואפן-אס אס.
כדי להשיג מטרות אלה, השתמש הארגון במגעים עם מפלגות פוליטיות, והשתמש במאמצי שכתוב ותעמולה באמצעות פרסום כתבי-עת, ספרים ונאומים פומביים. בית הוצאה לאור בבעלות HIAG, מונין פרלאג, שימש במה למטרות הפרסום. כך פורסמו 57 כותרי ספרים ויותר מ-50 שנה של כתבי עת חודשיים, תוארו על ידי היסטוריונים כאפולוגיה רוויזיוניסטית.
בשל הקשר לעבר הנאצי של חבריה, HIAG היה נושא למחלוקת משמעותית, הן במערב גרמניה והן מחוץ לגרמניה. הארגון נסחף לקיצוניות ימנית גלויה בהיסטוריה המאוחרת שלו והתפרק בשנת 1992 ברמה הפדרלית, אך קבוצות מקומיות, יחד עם הירחון של הארגון, ממשיכות להתקיים גם במאה ה-21.
בעוד HIAG השיגה רק חלקית את יעדיה לשיקום חוקי וכלכלי של הוואפן-אס אס, מאמצי התעמולה שלה הביאו לעיצוב מחדש של דמותו של הוואפן-אס אס בתרבות הפופולרית. התוצאות עדיין מורגשות, כאשר כמות גדולה של מחקרים היסטוריים חובבנים, זיכרונות, אלבומים, אתרי אינטרנט ומשחקי מלחמה יוצאים לאור.
ראו גם

ODESSA
הערות שוליים

↑  "Why Is This GOP House Candidate Dressed as a Nazi?". The Atlantic. אורכב מ-המקור ב-21 בדצמבר 2015. {{cite web}}:  (עזרה)
| --- | --- |
בקרת זהויות :  NLI: 987007390788905171  GND: 2032541-1  LCCN: no2011175967  SUDOC: 160112974  VIAF: 188314703   WorldCat (עם VIAF): 188314703
שוק רטוב

שוק רטוב (המכונה גם שוק ציבורי) הוא שוק שבו מוכרים בשר טרי, דגים, ירקות ופירות ומוצרים מתכלים אחרים, בניגוד ל"שווקים יבשים" המוכרים מוצרים בני קיימא כמו בד ואלקטרוניקה. לא כל השווקים הרטובים מוכרים חיות אך המונח שוק רטוב משמש לעיתים כדי לתאר שוק חיות שבו הסוחרים שוחטים בעלי חיים במעמד הרכישה של הלקוח. שווקים רטובים נפוצים באזורים רבים בעולם, בעיקר בסין ובדרום מזרח אסיה, וכוללים מגוון רחב של שווקים, כגון שווקי איכרים, שווקי דגים, ושוקי חיות בר. לעיתים קרובות הם ממלאים תפקיד מרכזי בביטחון התזונתי העירוני בזכות תמחור, טריות המזון, אינטראקציה חברתית ותרבות מקומית.
לא בכל השווקים הרטובים נמכרים בעלי חיים או מוצרי טבע, אך אלה שכן נקשרו להתפרצויות של מחלות זואנוטיות. מקובל לחשוב ששוק כזה סייע בהפצת מגפת הקורונה. החל משנת 2003 חל איסור בסין להחזיק חיות בר בשווקים רטובים, בעקבות התפרצות הסארס של 2002–2004 אשר נמצא קשר בינה לבין חיות בשווקים. האיסור הוסר לאחר מכן, והוחזר שוב בשנת 2020, ביחד עם מדינות נוספות שהפעילו איסורים דומים. דיווחים בתקשורת שלא הבחינו בין כלל השווקים הרטובים לשווקים עם חיות בר, כמו גם רמיזות להברחות חיות בר, תדלקו את שנאת הזרים שלוותה למגפת הקורונה.
רקע > מינוח (טרמינולוגיה)

המונח "שוק רטוב" נכנס לשימוש בסינגפור בתחילת שנות השבעים, כאשר הממשלה השתמשה בו כדי להבדיל שווקים מסורתיים מהמרכולים שהפכו לפופולריים בסינגפור. המונח נוסף למילון אוקספורד באנגלית בשנת 2016, כמונח שהיה בשימוש בכל דרום מזרח אסיה.  השימוש המוקדם ביותר של המילון במונח הוא מהעיתון The Straits Times מסינגפור בשנת 1978.
המילה "רטוב" מתייחסת לרצפות השוק הרטובות באופן תמידי עקב הפשרת הקרח המשמש למניעת קלקול של המזון, שטיפת דוכני בשר ופירות ים וריסוס ירקות ופירות טריים.
המונח "שוק ציבורי" עשוי לשמש כמילה נרדפת ל"שוק רטוב", אולם הוא מתייחס רק לשווקים רטובים הנמצאים בבעלות המדינה או הקהילה. שווקים רטובים עשויים להיקרא גם "שוקי אוכל טרי" ו"שוקי אוכל טוב" כאשר הם מתייחסים לשווקים המורכבים ממספר ספקים מתחרים המוכרים בעיקר פירות וירקות. המונח "שוק רטוב" משמש לעיתים קרובות לציון שוק בעלי חיים חיים המוכר ישירות לצרכנים, אם כי המונחים אינם שם נרדף.
רקע > סוגים

המונח "שוק רטוב", המפרט שווקים שמוכרים ירקות ופירות ובשר טריים, כולל מגוון רחב של שווקים. ניתן לסווג שווקים רטובים לפי מבנה הבעלות שלהם (בבעלות פרטית, בבעלות המדינה או בבעלות הקהילה), לפי גודל (סיטונאי או קמעונאי), ולפי תוצרת (ירקות, בשר שחוט, בעלי חיים חיים). ניתן לחלק אותם לקטגוריות משנה נוספות בהתבסס על האם מקורו של מלאי הבשר בחיות מבויתות או חיות בר.
שווקים רטובים מסורתיים שוכנים בדרך כלל בסככות ארעיות, באוויר פתוח, או מתחמי מסחר פתוחים חלקית, ואילו שווקים רטובים מודרניים שוכנים בבניינים המצוידים לעיתים קרובות במערכות אוורור, הקפאה וקירור משופרים.
רקע > תפקיד כלכלי

שווקים רטובים פחות תלויים בסחורות מיובאות לעומת סופרמרקטים. זאת בגלל שהיקף השוק קטן יותר, וניתן בו פחות דגש על עקביות של הסחורות. שווקים רטובים תוארו כ"קריטיים להבטחת הביטחון תזונתי העירוני", במיוחד בערים הסיניות. השפעת השווקים הרטובים על הביטחון התזונתי באה לידי ביטוי בתמחור מזון ונגישות פיזית.
חוקרים הדגישו כי בשוק המחירים הנמוכים יותר, האוכל טרי יותר, קיימות הזדמנויות למשא ומתן על מחיר ומתקיימת אינטראקציה החברתית. כל אלה נתפסות כסיבות להמשכיותם של שווקים רטובים. התמדתם של שווקים רטובים יוחסה גם ל"מסורת קולינרית שמעודדת צריכת בשר ודגים שנשחטו טריים לעומת בשרים קפואים".
במדינות מתפתחות עם כלכלות מבוססות חקלאות, בשר טרי מופץ בעיקר דרך שווקים רטובים מסורתיים או דוכני בשר. שווקים רטובים המוכרים בשר טרי קשורים לרוב למקומות שחיטה או ממוקמים בקרבתם.
חששות בריאותיים

אם לא נשמרים סטנדרטי תברואה, שווקים רטובים יכולים להפיץ מחלות. אלו הנושאים בעלי חיים וחיות בר נמצאים בסיכון גבוה במיוחד להעברת מחלות זואונוטיות. בגלל הפתיחות, בעלי חיים שזה עתה הוצגו עשויים לבוא במגע ישיר עם פקידי מכירות, קצבים ולקוחות או עם בעלי חיים אחרים שהם לעולם לא יקשרו עימם בטבע. זה עשוי לאפשר לבעלי חיים מסוימים לפעול כמארחי ביניים, ולעזור למחלה להתפשט לבני אדם.
בשל סטנדרטי תברואה לא היגייניים ובשל הקשר להתפשטות מחלות זואונוטיות ומגפות, חלק קיבצו שווקים רטובים יחד עם חקלאות תעשייתית כסכנות בריאותיות גדולות בסין וברחבי העולם.
חששות בריאותיים > שפעת העופות וסארס

ניתן לייחס את התפרצויות שפעת העופות, סארס ו-קוביד-19 להחזקתם של בעלי חיים חיים בשווקים רטובים בהם פוטנציאל העברת המחלות הזואונוטיות מוגבר מאוד. באפריל 2020 תיאר המדען פיטר דזאק שוק רטוב סיני באופן הבא: "זה קצת הלם ללכת לשוק חיות בר ולראות את המגוון העצום הזה של בעלי חיים החיים בכלובים זה על גבי זה עם ערימת קרביים שנשלפו מחיה ונזרקו על הרצפה [...] אלו מקומות מושלמים לווירוסים להתפשט." במחקר שנערך ב-2007, מדענים סינים זיהו את הימצאותם של נגיפים דמויי SARS-CoV בפרספיים בשילוב שוקי חיות בר ותרבות אכילת יונקים אקזוטיים בדרום סין כ"פצצת זמן". מחקר משנת 2018 במלזיה הגיע למסקנה כי עובדי השוק הרטוב היו בסיכון גבוה יותר לזיהומי עכברת.
אנשי איכות הסביבה, חוקרים והתקשורת הממלכתית הסיניים קראו להסדרה מחמירה יותר של הסחר בבעלי חיים אקזוטיים בשווקים. מומחי הרפואה ג'ונג ננשאן, גואן ויואן קווק-יונג קראו גם לסגירה של שוקי חיות הבר מאז שנת 2010.